CELEX: C2006/224/107
Language: et
Date: 2006-09-16 00:00:00
Title: Kohtuasi T-204/06: 3. augustil 2006 esitatud hagi — Delta Protypos Viomichania Galaktos versus Siseturu Ühtlustamise Amet — Kraft Foods Schweiz Holding (milko ΔEΛTA)

16.9.2006   
            
            
               ET
            
            
               Euroopa Liidu Teataja
            
            
               C 224/51
            
         3. augustil 2006 esitatud hagi — Delta Protypos Viomichania Galaktos versus Siseturu Ühtlustamise Amet — Kraft Foods Schweiz Holding (milko ΔEΛTA)
   (Kohtuasi T-204/06)
   (2006/C 224/107)
   Hagiavaldus esitati inglise keeles.
   Pooled
   
      Hageja: Delta Protypos Viomichania Galaktos AE (Tavros, Kreeka) (esindaja: advokaat P. Kanellopoulos)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teine menetluspool Siseturu Ühtlustamise Ameti apellatsioonikojas: Kraft Foods Schweiz Holding AG (Zürich, Šveits)
   Hageja nõuded
   
               —
            
            
               Tühistada Siseturu Ühtlustamise Ameti teise apellatsioonikoja 8. juuni 2006. aasta otsus nr R0540/2005-2;
            
         
               —
            
            
               jätta rahuldamata Kraft Foods Schweiz Holding AG vastulause nr B 562 423 ühenduse kaubamärgi “MILKO ΔEΛTA kujundusega” nr 2 474 674 vastu;
            
         
               —
            
            
               registreerida hageja ühenduse kaubamärk “MILKO ΔEΛTA kujundusega” nr 2 474 674;
            
         
               —
            
            
               mõista kohtukulud välja Siseturu Ühtlustamise Ametilt.
            
         Väited ja peamised argumendid
   
      Ühenduse kaubamärgi taotleja: hageja
   
      Asjaomane ühenduse kaubamärk: kujutismärk “milko ΔEΛTA” kaupadele klassis 30 (piim kakaoga) — taotlus nr 2 474 674
   
      Vastulause aluseks oleva kaubamärgi või tähise omanik: Kraft Foods Schweiz Holding AG
   
      Vastulause aluseks olev kaubamärk või tähis: ühenduse, rahvusvahelised ja siseriiklikud kujutismärgid ja sõnamärgid “MILKA” kaupadele klassides 5, 29, 30 ja 32
   
      Vastulausete osakonna otsus: rahuldada vastulause tervikuna
   
      Apellatsioonikoja otsus: jätta kaebus rahuldamata
   
      Õiguslikud alused: nõukogu määruse 40/94 artikli 8 lõike 1 punkti b rikkumine, kuna kahe kaubamärgi vahelised ilmselged ja suured erinevused välistavad igasuguse segiajamise tõenäosuse. Hageja sõnul loovad kaks vastandatud kaubamärki väga erineva visuaalse, foneetilise ja kontseptuaalse mulje, eriti kui võtta arvesse teine sõna “ΔEΛTA”.